আমরা সবাই জানি, পদ্মা সেতু নির্মাণ ছিল বর্তমান সরকারের প্রতিশ্রুত অগ্রাধিকার ভিত্তিক একটি প্রকল্প। সরকার ক্ষমতা গ্রহণের পর থেকে পদ্মাসেতু নির্মাণে সর্বশক্তি নিয়ে ঝাঁপিয়ে পড়ে। এই সেতু তৈরীর জন্য সরকার বিশ্বব্যাংক, এডিবি, জাইকা ও আইডিবির সঙ্গে ২৯০ কোটি ডলারের ঋণচুক্তি স্বাক্ষর করেছিল। এই ২৯০ কোটি ডলারের মধ্যে ১২০ কোটি ডলার বিশ্বব্যাংকের, এডিবি, জাইকা ও আইডিবির ১৫০ কোটি ডলার বাকি ৫৫ কোটি ডলার সরকারের নিজস্ব উৎস থেকে আহরণের কথা। সরকার জমি অধিগ্রহণ বিরোধ, অধিগ্রহণকৃত জমির ক্ষতিপূরণ পরিশোধসহ প্রাথমিক অবকাঠামো নির্মাণের ১০০ কোটি টাকার কাজ প্রায় সম্পন্ন করে ফেলে অভ্যন্তরীণ সম্পদ থেকেই। কিন্তু হঠাৎ করেই বিশ্বব্যাংক নির্দিষ্ট কোনো তথ্য প্রমাণ ছাড়া পদ্মাসেতু প্রকল্পে বায়বীয় দুর্নীতির অভিযোগ তুলে ঋণ মঞ্জুর স্থগিত করে দেয়। বিশ্ব ব্যাংকের পাশাপাশি এডিবি, জাইকা ও আইডিবিও অর্থছাড় স্থগিত রাখে। ফলে পদ্মাসেতু তৈরী নিয়ে সৃষ্টি হয় অনিশ্চয়তার। সরকারও সেতু তৈরীর দৃঢ় অঙ্গিকার নিয়ে দৌড়ঝাঁপ শুরু করে। এরই মধ্যে বাংলাদেশসহ আন্তর্জাতিক বিভিন্ন গণমাধ্যমে পদ্মাসেতু নির্মাণ চুক্তি স্থগিত প্রশ্নে একটি দেশবিরোধী চক্রের তৎপরতার কথা প্রকাশ হতে থাকে, যে চক্রের ইন্ধনদাতা বিগত বিএনপি জামায়াত জোট সরকার। গ্রামীণ ব্যাংকের সাবেক ব্যাবস্থাপনা পরিচালক নোবেল লরিয়েট ড. মুহম্মদ ইউনুছ এ চক্রের হোতা হিসাবে সব কলকাঠি নেড়ে এ ঋণচুক্তি স্থগিত রেখেছে। বিষয়টি আরো স্পষ্ট হয় যখন বিশ্বব্যাংক ঋণের টাকা ছাড়ের সাথে ড. ইউনুসের গ্রামীণ ব্যাংকের ব্যাবস্থাপনা পরিচালক হিসাবে পুনঃনিয়োগের শর্ত জুড়ে দেয়। এ শর্ত জুড়ে দেয়ার পর দেশের মানুষের কাছে আরো স্পষ্ট হয় কা‘দের লবিংয়ের কারণে বিশ্বব্যাংক দুর্নিতির অভিযোগে ঋণচুক্তি বতিল করেছে।